Uutisissa: Harras muslimi ruoski itseään maksaakseen synneistään.
Yksi hetki muutti kaiken. Miksi mies jätti islamin henkensä uhalla?
Ja: Vihan repimä perhe. Mikä lopettaisi huutamisen?
Kristillinen tv-ohjelma paransi haavat.
Ja: -
Uskon tulevaisuus Amerikassa. Yhä useammat nuoret jättävät uskonnon.
Kesäleiri tuo heitä takaisin.
KRISTILLISEN MAAILMAN UUTISET
Hei ja tervetuloa! Olen Wendy Griffith. George Thomas on juttumatkalla.
Varttuessaan Iranissa Mohamad Faridi opetteli ulkoa Koraania.
Teininä hän alkoi ruoskia itseään kettingillä, -
koska hän uskoi sen olevan ainoa keino puhdistua synnistä.
Mohamad teki kaikkensa miellyttääkseen Allahia.
Silti hän oli niin onneton, että hän halusi vain kuolla.
Silloin vanha ystävä kertoi jotain.
Kukaan ei tiedä, tekeekö tarpeeksi.
Ei ole mitään varmuutta.
Muslimi elää jatkuvassa epävarmuuden tilassa.
Ankarassa šiiaperheessä Iranissa varttunut Mohamad Faridi oppi, -
että elämällä oli yksi tarkoitus.
Tavoitteeni muslimina oli tyydyttää jumala, -
jota en tuntenut enkä voinutkaan tuntea.
Kaikki, mitä tein, luin ja opiskelin, tähtäsi tuohon tavoitteeseen: -
pitää hänet tyytyväisenä minuun. Saada hänen hyväksyntänsä.
Hän rukoili, paastosi ja painoi Koraania muistiin lapsesta saakka.
Jos painaa Koraania muistiin, ei voi palaa helvetissä, -
koska Koraanin jakeet ovat ikuiset ja puhtaat.
Ne mielessä ei voi palaa helvetissä.
Koko ajan tunsin jatkuvaa pelkoa.
Teini-iässä hän aloitti rituaaliruoskinnat -
ansaitakseen Allahin hyväksynnän.
Hakkaamme itseämme kettingeillä tai miekoilla.
Näin yritämme maksaa synneistämme ja osoittaa katumuksemme.
Paikan paratiisissa voi varmistaa vain yhdellä tavalla.
Koraanin luvun 5 mukaan ainoa varma tapa -
on jihad ja islamin puolesta kuoleminen tai tappaminen.
Se on ainoa takuu islamin opissa.
Mohamad toivoi tilaisuuden avautuvan -
kahden pakollisen armeijavuoden aikana.
Sota ei kuitenkaan syttynyt. Armeijasta päästyään -
Mohamad turhautui ja masentui.
Tiesin muslimina, että jos teen itsemurhan, joudun helvettiin.
Elämäni oli helvettiä. Jos tapan itseni, joudun helvettiin.
Minulla oli ongelma. Olin todellakin jumissa.
Eräänä päivänä hän tapasi lukioaikaisen ystävänsä.
Mohamad huomasi hänessä heti jotain erilaista.
Hän oli lempeä ja rauhallinen.
Lopulta minun oli pakko kysyä: -
"Mitä sinulle on tapahtunut? Vaikutat nykyään niin erilaiselta."
Hän sanoi: "Minusta on tullut kristitty."
Hän alkoi selittää Jumalan hyvyyttä.
Hän puhui Jumalan rakkaudesta.
Miten suhde Jumalaan Jeesuksen kautta muutti heidän elämänsä.
Yritin puolustautua ja osoittaa, että hän on väärässä.
Väittelimme kiihkeästi kaksi tuntia.
Toistin moskeijan imaamin opetuksia sellaisenaan.
Minulla ei ollut mitään, mihin vedota, koska en tuntenut jumalaa.
Ystäväni puhui Jeesuksesta aivan kuin ystävästään, -
jonka hän tunsi oikeasti.
Epätoivoissani valahdin polvilleni -
ja kysyin ystävältäni: "Mitä minun pitää tehdä saadakseni Hänet?"
Kaikki, mitä minun piti tehdä itse muslimina: ruoskia itseäni, -
murjoa itseäni, vuodattaa omaa vertani, uhrautua.
Hän sanoi: "Jeesus on jo tehnyt kaiken sen. Jos uskot Häneen, -
saat ikuisen elämän." Se oli yksinkertaista, -
mutta se oli paras ja todellinen koskaan kuulemani hyvä uutinen.
Niin Mohamad löysi kaipaamansa henkilökohtaisen Jumala-suhteen.
Sisimmässäni oli aina ollut tämä ristiriita ja levottomuus.
Se oli kuin syöpä, joka alati vaivasi ja vaati.
Kun luovutin elämäni ja lausuin sen rukouksen, -
oli kuin se olisi nykäisty minusta pois. Ensi kertaa elämässäni tunsin rauhaa.
Mohamad oli innoissaan mutta pelkäsi kertoa asiasta perheelle.
Sharialain mukaan heillä oli oikeus tappaa hänet.
Minun piti valita sukuni ja seurakuntaperheen väliltä.
Laskin kustannukset ja sanoin: -
"Tuli mitä tuli, valitsen seurakuntaperheen."
Kuultuaan asiasta perhe yritti saada hänet palaamaan islamiin, -
mutta Mohamad oli varma, että Jeesus on ainoa tosi Jumala.
Mitä enemmän luin Uutta testamenttia ja evankeliumeja, -
sitä enemmän se kävi kohti ja puhutteli minua.
Evankeliumit osoittavat minulle islamin tekopyhyyden.
Pari vuotta hän kävi maanalaisissa kirkoissa ja kasvoi uskossa.
Lopulta hän pakeni henkensä edestä Turkkiin. Kolmen vuoden päästä -
hän sai USA:sta turvapaikan uskonnon nojalla.
Jumala on hyvä Jumala. Se, mitä Hän on tehnyt edestämme Jeesuksessa, -
muuttaa elämämme ikihyviksi ja asettaa meidät ikuisiksi ajoiksi -
oikeaan asemaan Jumalan kanssa suhteessa taivaalliseen Isäämme.
Tänään Mohamad kertoo suhteestaan Jumalaan aina kun voi.
Olin muslimina hyvin epävarma ihminen.
Mutta kun opin tuntemaan -
ja ymmärtämään, kuka Jeesus on ja mitä Hän on edestäni tehnyt, -
sellaista rakkautta ja toivoa ei löydä mistään muualta, etenkään islamista.
Mohamad yritti lähestyä jumalaa. Hän jopa ruoski itseään.
Mikään ei toiminut, sillä se ei ollut Raamatun Jumala.
Mutta Jeesuksen kohdattuaan hän löysi etsimänsä.
Jos etsit vastauksia Jumalasta muttet tiedä, keneltä kysyä, -
eikä ole sellaista ystävää kuin Mohamedilla, -
on ihmisiä, jotka haluavat auttaa.
Kotisivuillamme cbn.com voit lukea tosi suhteesta Jeesukseen.
Tulossa: Vihainen perhe. Vanhemmat riitelevät. Lapset pelkäävät.
TV-ohjelma yhdisti heidät.
Onko olemassa suunnitelma? Miten sen löytää?
CBN esittelee: "Suunnitelma. Avaimet Jumalan tahdon ymmärtämiseen."
Mitä Jumala suunnittelee elämällesi?
Onko jokaiselle suunnitelma?
Pat Robertson opettaa, miten tuntea ja elää todeksi Jumalan suunnitelma.
Jumalan suunnitelma avautuu elämässäsi uskomattomalla tavalla.
Opetuksessa Pat kertoo Jumalan tahdon ymmärtämisen periaatteista, -
jotta saisit rauhan, huolenpidon, ilon ja tyytyväisyyden.
Kuulet todistuksia muilta, jotka elävät todeksi Jumalan tarkoituksia.
Jumala on uskollinen. Olimme kuuliaisia.
Elä Jumalan suunnittelemaa elämää.
Jumalan suunnitelma tuokoon sinulle siunausta, iloa, rauhaa ja onnea.
Tilaa englanninkielinen opetus puhelimitse tai verkkokaupasta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Äärimuslimit tekevät tappavia iskuja kristittyjä vastaan Burkina Fasossa.
Samalla alueella on tänä vuonna tehty ainakin viisi iskua kristittyjä vastaan.
Tähän mennessä on kuollut 20 kristittyä.
Viime iskussa islamistit tappoivat neljä kristittyä -
nähtyään heillä ristikorun.
Seuraavaksi 1,3 miljardin asukkaan Intiaan, jossa hindunationalistit -
ovat täyttäneet hallituspaikat. He pitävät muita uskontoja uhkana -
kansalliselle identiteetille. Muslimeja ja kristittyjä vainotaan.
Open Doors -järjestö jututti pastoria, jota äärihindut ovat uhkailleet.
Kerran 300 hindua uhkasi keskeyttää sunnuntaijumalanpalveluksen.
Hän ja seurakunta rukoili läpi yön.
Hän kertoi Open Doorsille, mitä tapahtui.
Jumalanpalvelus alkaa aina klo 9. Seisoin kirkon ovella.
Odotin, näkyykö mitään epäilyttävää. Olimme rukoilleet läpi yön.
Viisi vaille yhdeksän -
näin poliisin ajavan jeeppiään.
Häntä seurasi suuri ryhmä poliiseja.
Ihmettelin, mitä he tekevät.
He menivät kahvilaan -
aivan kirkkoa vastapäätä.
He tilasivat teetä, lukivat lehteä ja istuivat siellä.
Tilaisuus alkoi viiden minuutin päästä. Mietin koko ajan, mitä tapahtuisi.
Vilkuilin ikkunasta. En pystynyt keskittymään saarnaan tai ylistykseen.
Tilaisuus päättyi. Mitään ei tapahtunut.
Ryntäsin katsomaan, mikä on tilanne.
Kun tilaisuus oli ohi, poliisit nousivat autoihinsa ja ajoivat pois.
Olen varma, että se oli Jumalasta.
Inhimillisesti emme voineet mitään.
Uskon, että Jumala itse käski suuren joukon poliiseja -
tulla suojelemaan meitä sinä aamuna.
Aamen. Pastori sanoo, että Intian kristityt rukoilevat -
vainoojiensa puolesta.
Kiinassa Varhaissade-seurakunnan vanhin on päästetty perheensä luo.
Hän ehti olla vankilassa kahdeksan kuukautta.
Li Yingqiang palasi kotiinsa Hubein maakuntaan.
Yhteensä sata kristittyä pidätettiin hallinnon ratsioissa joulukuussa.
Pastori vapautettiin takuita vastaan.
Hänen pitää käydä säännöllisesti ilmoittautumassa poliisille.
Muut jäsenet ovat yhä vangittuina, mm. pastori Yee.
Raamatun kertomuksiin perustuva CBN:n Superkirja-animaatio -
muuttaa lasten elämää kaikkialla maailmassa.
Nyt myös vanhempien elämät ovat alkaneet muuttua.
10-vuotias Khanya pohti, miksi vanhemmat riitelivät niin paljon.
Joskus hän piiloutui riidan ajaksi.
Isä oli vihainen, koska äiti ei ollut laittanut päivällistä.
Hän ei tiennyt, että äitikin oli ollut peltotöissä.
Khanya alkoi matkia vanhempiaan. Hän riiteli luokkakaveriensa kanssa.
Kaksi tyttöä teki pilaa hiuksistani. Suutuin ja tönäisin toisen kumoon.
Opettaja kutsui lapset pyhäkouluun katsomaan Superkirjaa.
Jeesuksen ihmeet -jaksoon syttyi heti yhteys.
Jeesus herätti kuolleen tytön henkiin.
Se sai minut iloiseksi. Halusin uskoa Jeesukseen.
Khanya rukoili tullakseen kristityksi.
Rukoilen: "Tule elämääni. Haluan, että olet Jumalani."
Hän kertoi Jeesuksesta äidille ja siskolle. Hekin rukoilivat.
Isä oli vaikeampi saada vakuuttuneeksi.
Halusin, että isäkin pääsee taivaaseen.
Hän sanoi, ettei hän välitä taivaasta. Mutta en antanut periksi.
Ensin en halunnut kuulla Raamatusta.
Huomasin, kuinka Superkirjan katselu muutti Khanyaa.
Parin viikon päästä isäkin rukoili. Koko perhe alkoi käydä kirkossa.
Jeesus on Vapahtajani.
Riitely loppui. Perheessä rakastetaan.
Kiitos Superkirjasta, Jumala.
Tulossa: Yhä useammat nuoret jättävät seurakunnan.
Kesäleiri vetää heitä takaisin ja opettaa puolustamaan uskoa.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Miten voit löytää Jumalan suunnitelman elämäsi varalle?
CBN esittelee: "Suunnitelma. Avaimet Jumalan tahdon ymmärtämiseen."
Aiheita: miten seurata Jumalan suunnitelmaa, -
tunnistaa Jumalan johdatus, -
vapautua hengellisestä sokeudesta ja nähdä Jumalan toimivan.
Jumala antaa tulevaisuuden ja toivon.
Tilaa englanninkielinen opetus puhelimitse tai verkkokaupasta.
Hei taas: Amerikkalaiset arvot muuttuvat.
Mielipidetutkimus: 20 vuoden takaiset arvot ovat menettäneet merkitystään.
Tuhannesta amerikkalaisesta 61 % piti isänmaallisuutta erittäin tärkeänä.
Se on 9 prosenttiyksikköä vähemmän kuin vuonna 1998.
50 prosenttia piti uskontoa tärkeänä. Pudotusta 12 prosenttiyksikköä.
43 prosenttia piti lasten saamista tärkeänä.
Pudotusta siinäkin 16 prosenttiyksikköä.
Nuoret arvostavat näitä asioita selvästi vähemmän kuin vanhemmat.
Osa kristityistä pelkää tulevaisuuden puolesta nuorten maallistumisen takia.
Nuorison tuntevat kuitenkin sanovat, että nuoret janoavat hengellisyyttä.
Moni vain odottaa, että joku opettaa heille totuutta. Paul Strand.
Noin sata ihmistä kokoontui Pohjois-Carolinan Camp Caleen -
varustamaan nuoria uskon puolustamiseen.
Amerikan on sanottu siirtyneen jälkikristilliseen aikaan.
Miksi siis opettaa nuoria puolustamaan kristinuskoa?
Jotta evankeliumi etenee.
Meeke ja Wil Addison: kristinuskon ylläpitäminen USA:ssa -
voi tuntua tekohengitykseltä.
Tätä on kutsuttu USA:n historian vähiten uskonnolliseksi sukupolveksi.
Tuntuu, että nuoret on menetetty jo ennen kotoa muuttoa.
Silti Meeke vakuuttaa, ettei ole syytä luovuttaa.
Sukupolvi Z syö yhä pöydästämme. Heitä ei ole vielä menetetty.
Nuorilla on hengellinen nälkä.
Kesäleirejä vetävä Alex McFarland uskoo nuorten kaipaavan vastauksia.
Onko olemassa totuutta? Jumalaa? Mistä sen tietää?
Voiko Raamattuun luottaa? Entä Jeesukseen?
McFarland sanoo, etteivät nuoret pure nielemättä kulttuurin viestimiä asioita.
Suhteellisen totuuden sanomaa on pumpattu kulttuuriin vuosikymmeniä.
Silti nuoret tuntuvat tietävän, että on olemassa totuuksia ja valheita.
Kirjailija Daniel Ritchie: -
Nuoret mielestäni kokevat hyökkäystä joka suunnalta.
He yrittävät luovia sen keskellä.
Kouluissa, collegeissa ja yliopistoissa opettajat vastustavat uskoamme, -
vieläpä hyvin voimakkaasti.
Nuoria pitää varustaa vastustamaan sitä murenematta.
Kouluissa on paljon kristinuskonvastaisuutta.
Toista kertaa leirillä oleva Grayson Harmon -
haluaa juurtua Jeesuksen totuuteen.
Hän on ainoa tie taivaaseen. Hyvät teot eivät vie meitä sinne.
Toisin kuin nämä kaikki väärät jumalat, -
Hän on ainoa, joka tuli sotkumme keskelle ja siivoaa sen armossaan.
Ritchie osoittaa, että Jumalan avulla -
mikään vastustus, koetus tai ahdinko ei muserra heitä.
Synnyin ilman käsiä. Kärsimykseni on elinkautinen.
Tiedän, mitä on kokea, että elämä on epäreilua.
Tiedän myös, että Jumala armossaan on suurempi -
kuin mitkään heikkoudet, epävarmuudet ja kärsimykset.
Hän puhuu siitä mielellään.
Autan nuoria näkemään, -
että vaikeudet ovat hyvä tilaisuus jakaa evankeliumia.
Meeke kannustaa täyttämään nuorten mielet ja sydämet totuudella.
Iskostamme nuorten mieliin asioita. Ihmiset kysyvät: -
"Eikö se ole huono juttu?" Riippuu, mitä asioita iskostaa.
McFarlandin mukaan nuoret kaipaavat totuutta.
Nuoret kiittävät meitä siitä, ettemme sokerikuorruta -
vaan sanomme asiat suoraan.
Hän neuvoi tyttöä, joka vaikeassa tilanteessa kaipasi totuutta.
Hän pyysi: "Älä sokerrikuorruta."
McFarland kysyi syytä.
Hän sanoi: "Aikuiset sanovat usein, -
mitä he luulevat meidän haluavan kuulla. Mutta kerro totuus."
Kuusi pientä päätä hänen ympärillään nyökytteli.
Nuoret ovat rohkeita. He vain kaipaavat totuutta varustuksekseen.
He haluavat olla valo pimeydessä.
Meidän täytyy siirtää valo eteenpäin heille.
Leirin sanoma: Älkää luovuttako Amerikan ja nuorten suhteen.
Moni ei tunne Raamattua, mutta kun he kuulevat totuuden, he uskovat sen.
Paul Strand, Camp Cale, Pohjois-Carolina.
Näyttää hauskalta leiriltä.
Tulossa: Läpimurto kadonneen liitonarkin etsinnässä -
ja muita uutisia Israelista ja Lähi-idästä.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Kuuntele CBN:n Southern Gospel -radiokanavaa.
Soitamme bluegrassin, klassisen gospelin ja etelän gospelin suosikkeja,
kuten Gaithereita, Crabbin perhettä ja Mountain Faith -yhtyettä.
Kotoisia sävelmiä -
CBN:n Southern Gospel -kanavalla osoitteessa CBNradio.com.
Lopuksi: Liitonarkin etsinnät.
Tutkija: Arkki on piilossa mutta näkyvillä.
Emily Jones toimittaa uutiskatsauksen Israelista.
Tervetuloa Jerusalemiin!
Luomme katsauksen Israelin ja Lähi-idän ajankohtaistapahtumiin.
Tutkijat ovat vuosisatojen ajan etsineet liitonarkkia ympäri maailmaa.
Yksi tutkija uskoo sen olevan lähempänä kuin uskotaankaan.
Kirjailija Harry Moskoff vei meidät Temppelivuoren alle, -
jossa hän uskoo arkin olevan.
Kaksi vuotta sitten Nebraskan yliopisto teki mm. kaikuluotauksia -
ja sähkömagneettisia tutkimuksia.
Tätä vastapäätä löytyi varastohuone.
Tämä valtavankokoinen kivi on laitettu tarkoituksella tähän.
Uskon, että tarkoituksena oli suojella varaston sisältöä.
Teoriani on, että kuningas Joosia kätki liitonarkin -
muistaakseni vuonna 568 eKr. -
näiden kivenmurikoiden taakse.
Liitonarkin sijainti kiehtoo maailmaa jatkossakin.
Sitten Egyptiin, jossa väkivalta kristittyjä kohti lisääntyy.
Tuloksena voi olla uusi eksodus.
Muslimien iskut koptikristittyjä vastaan ovat lisääntyneet.
Kirkkoja suljetaan ja ihmisiä pakenee. Elokuussa koptikirkkoihin tehtiin -
ainakin kolme mellakkaiskua Minyan provinssissa.
WSJ-lehti: v:n 2011 jälkeen tuhannet koptit ovat paenneet Egyptistä iskuja.
Vainojen takana ei ole presidentti, presidentinkanslia, -
kabinetti eikä hallinto, -
vaan pienet pesäkkeet eri puolilla Egyptiä.
Monet Egyptin kristityt pitävät hallinnon toimia riittämättöminä.
Arvioidaan, että vuonna 2025 kristittyjen osuus väestöstä on 8,5 %.
Vielä vuonna 1910 osuus oli 18,7 %.
Ensimmäinen Samuelin kirja kertoo, -
kuinka Daavid pakeni kuningas Saulia Siklag-nimiseen kaupunkiin.
Nyt arkeologit uskovat löytäneensä muinaisen Siklagin Kirbet Araista.
Tutkijoiden mukaan sijainnin puolesta puhuvat maantiede ja historia.
Raamattu: Daavid pakeni tänne 600 miehen kanssa. Sitten alue tuhoutui.
Arkeologit ovat löytäneet kymmeniä astioita tuolta ajalta 3 000 v:n takaa.
Olemme paikan itäpuolella. Löytö on suurenmoinen.
Tässä ovat kammiot, joista keramiikka löytyi.
Astiat olivat tuhosta huolimatta ehjiä.
Täältä keräsimme siemenet radiohiiliajoitusta varten.
Olemme ajoittaneet paikan kuningas Daavidin aikaan.
Tutkijat uskovat löytävänsä lisää kohteita Daavidin ja Raamatun tueksi.
Raamattu herää eloon Pyhässä maassa.
Lisää samankaltaisia juttuja näet Jerusalem Dateline -ohjelmassa.
Tässä katsaus tältä viikolta.
Kiitos, Emily. Tässä olikin kaikki. Kiitos seurasta.
Ensi viikkoon! Koko tiimin puolesta näkemiin ja Jumalan siunausta!
Suomennos: Marianne Tenetz